
Naslov: Nova plezalna pot na Lisco
Napoved za voditelja:

Planinsko društvo Lisca Sevnica obeležuje letos visok jubilej - 110. obletnico delovanja društva oz. ustanovitve Posavske podružnice Slovenskega planinskega društva. Ob jubileju so označili in uredili novo zelo zahtevno planinsko pot na Lisco, ki jo adrenalinsko navdušeni pohodniki že pridno obiskujejo. Pot je markirana in poteka po južnem pobočju Lisce nad vasjo Cirje od koder vodi vse do Tončkovega doma na Lisci. Konec avgusta pa pripravljajo še veliko prireditev, ki so jo poimenovali Sevniški planinski maraton.

T- Z Lisce GORAN ROVAN /

X- Snemalec in montažer Tomi Naglič /

Nova zelo zahtevna planinska pot na Lisco je prva tovrstna v Posavju. Namenjena je bolj izkušenim planincem, pa tudi tistim, ki bi se radi seznanili z razmerami v visokogorju.
T- ROK PETANČIČ /
X- predsednik Planinskega društva Lisca Sevnica /

»To pot smo v PD Lisca Sevnica v sodelovanju s Komisijo za planinske poti PZS uredili pravzaprav na pobudo domačinov, ki so že prej, preden je bila ta pot urejena zahajali gor po tem težjem delu, bolj plezalnem delu, po teh bolj krušljivih skalah.«
Pot so uredili, da bi bila bolj varna, hkrati pa so s tem mnogim omogočili bolj težaven in privlačen dostop na Lisco.

T- JULITA HRIBAR /
»Ja super je. Danes smo šli prvič mal pogledat po kosilu. Krasna pot, mal adrenalinska, tak da mal previdnosti ne škodi. Ampak en, dva, tri si gor, sploh ne veš kdaj. Lušno, priporočam.«
T- TOMAŽ BUKOVINSKI /

»Pot je kar zahtevna, ni glih za vsakega nedeljskega pohodnika, ampak bi priporočal vsem, da probajo. Če bi jo ocenjeval, kakšne stopnje, no? Zelo zahtevna ferata.«
Sevniški planinci pa ob jubileju 29. avgusta pripravljajo še veliko pohodniško prireditev z naslovom Sevniški planinski maraton.
T- ROK PETANČIČ /
X- predsednik Planinskega društva Lisca Sevnica /

»Šest različnih pohodnih poti, za otroke, družine kot tudi za bolj izkušene dolgoprogaše. V osnovi je to pohodna rekreativna prireditev, samo ena pot, najdaljša bo nagrajena za hitrost. Pričakujemo kar lepo udeležbo, tudi iz tujine že imamo nekaj potrditev.«
Pohodniki bodo lahko izbirali med različnimi planinskimi potmi, lahko pa se bodo iz Sevnice povzpeli tudi na 947 metrov visoko Lisco, ki je najbolj priljubljena izletniška točka v Posavju.
